Osnovna škola Petra Kanavelića

Korčula

8.rujna, 2020.godine

**Organizacija odmora u osnovnim školama – dodatna pojašnjenja**

Vezano uz Modele i preporuke za rad u uvjetima povezanima s COVID-19, MZO i HZJZ temeljem upita roditelja i djelatnika u školskim ustanovama dostavlja slijedeća pojašnjenja

* Nužno je tijekom boravka učenika u školi organizirati odmore pod kojima učenici mogu izaći iz učionice
* Posebno se preporučuje da učenici izađu na otvoreno tijekom odmora kad god to vremenske prilike dozvoljavaju
* Odmori izvan učionice nužni su zbog očuvanja tjelesnog i mentalnog zdravlja
* Nužna je potreba izlaska učenika iz učionica tijekom odmora zbog provjetravanja učionica

Hrana donesena u školu

* Hranu pripremljenu u obiteljskom domu svaki učenik može donijeti i konzumirati u školi
* Upozoriti učenike na pranje ruku prije konzumacije hrane
* Djecu je potrebno poticati da ne dijele hranu i pića s ostalim učenicima

Sukladno naputcima MZO i HZJZ veliki odmor za vrijeme trajanja ovih privremenih mjera se organizira na slijedeći način:

* Niži razredi – prvi i drugi razredi imaju veliki odmor između drugog i trećeg sata, treći i četvrti razredi između trećeg i četvrtog sata.

Viši razredi:

* Viši razredi – peti i šesti razredi imaju veliki odmor između drugog i trećeg sata, sedmi i osmi razredi između trećeg i četvrtog sata.

Predmetni nastavnici su dužni biti s učenicima za vrijeme odmora, izlazak i povratak u školsku zgradu mora biti organiziran tako da koristimo ulaze koje koriste prilikom dolaska na nastavu, obavezna dezinfekcija ruku na ulasku u školske prostore.

Ravnatelj

prof. Velebit Veršić